ῶ Ὡς Δαμέ 2022 . 
17 Οεἴουει 


ΤΟ ΚΟΣΤΟΣ ΤΗΣ ΚΡΑΤΙΚΗΣ ΚΑΤΙΑΣΤΟΛΗΣ. 


Βασικός στόχος της κρατικής καταστολής είναι η καθήλωση εκείνων των φωνών που 
τολμούν να αμφισβητούν το πολιτικό κατεστημένο, το οποίο κάθε φορά μοιάζει 
περισσότερο µε πτώμα σε αποσύνθεση. Μπορεί να πάρει διάφορες µορφές, όπως, 
παρακολούθηση προσωπικών δεδοµένων, χρήση απειλών και διαστρεβλώσεων από τα 
μίντια, αλλά και άµεση σωματική βία. Τα τελευταία χρόνια είδαµε όλες αυτές τις μορφές, 
να χρησιμοποιούνται ενάντια σε συλλογικότητες και άτοµα που τόλµησαν να υψώσουν. 
τη φωνή τους ενάντια στη διαφθορά, τον αυταρχισµό, τα στρατόπεδα συγκέντρωσης. 
μεταναστών, τη διχοτοµική πολιτική κλπ. 


Βρισκόμαστε πλέον αντιµέτωποι/ες µε µια άλλη έκφανση της καταστολής που είναι τα 
µη στοιχειοθετηµένα κατηγορητήρια και ο πόλεμος νεύρων στα δικαστήρια. Οι ποινικές 
διώξεις µε σαθρά κατηγορητήρια συνεπάγονται τεράστια ταλαιπωρία και άγχος για τα 
άτοµα που βιώνουν αυτή τη μακροχρόνια διαδικασία. Επιπλέον, αναγκάζουν πολιτικές 
συλλογικότητες -που ούτως η άλλως λειτουργούν εθελοντικά και µε ελάχιστους 
πόρους- να αφιερώνουν κόπο, χρόνο και χρήματα για την πολιτική, ηθική και 
οικονομική υπεράσπιση των συντρόφων/συντροφισσών που κατηγορούνται. 
Πράγματα που κανονικά θα τα προσφέραµε για ένα σωρό δημιουργικές κινήσεις, για να 
φτιάξουμε «τον κόσµο που κουβαλούμε µέσα στις καρδιές µας». Δεν θα αφήσουμε, 
βέβαια, κανένα και καμία µόνη/ο µπροστά σε αυτό τον δικαστικό μαραθώνιο, όσους 
πόρους και αν χρειαστεί να διαθέσουµε προς αυτή την κατεύθυνση. Αν δικάζουν ένα, 
µας δικάζουν όλους/ες. Όπως µαζί ξεκινήσαμε σε κάθε αγώνα και κάθε πορεία, µαζίθα. 
τερματίσουµε. 

Σε αυτό το πλαίσιο, λοιπόν, διοργανώθηκαν τους προηγούμενους µήνες διάφορες. 
εκδηλώσεις για συγκέντρωση χρημάτων για την κάλυψη των δικαστικών εξόδων των 
ατόμων που διώκονται για τη συμμετοχή τους σε πορείες απὀ το 2020 και µετά, όταν 
βάσει των αντισυνταγµατικών διαταγμάτων για τον κορωνοϊό απαγορεύτηκε πλήρως. 
το δικαίωµα στη διαμαρτυρία. Αυτές περιλαμβάνουν ένα διαδικτυακό εγοννά(ωπαίπα. 
που διοργάνωσε το Ως Δαμέ πέρσι, πολλές εκδηλώσεις σε Λευκωσία, Λεμεσό και 
Λάρνακα (από απίία λευκοσα, Σπιριθκιά, Α.ΣΥΛΑ Ρε Αλεξης, 5οσίαἰ 5ρᾶςε ΚάγπαΚΚΐη, 
Αγωνιστική Κίνηση Ἱσερίου), αλλά και κάποιες προσωπικές πρωτοβουλίες όπως η 
πώληση του παιδικού παραμυθιού «Οι πειρατές της Νεκρής Ζώνης». 


Μετά και την έναρξη της δίωξης των 11 του Κολοκάση τον Μάιο του 2022, 
δημιουργήθηκε η συγκεκριμένη συνέλευση για να παρέχει οποιαδήποτε στήριξη 
χρειαστεί στους κατηγορούμενους και να παρακολουθεί την υπόθεση, στοχεύοντας, 
στην απαλλαγή τους απὀ τις ανυπόστατες κατηγορίες. Στο πλαίσιο της καμπάνιας 
ξεκινήσαμε ένα ταμείο συγκεκριµένα για αυτήν την υπόθεση, που είναι και η πιο σοβαρή 
σε ότι αφορά τα αδικήµατα και τον χρόνο που υπολογίζεται να διαρκέσει. Παράλληλα, 
από την πρώτη στιγµή της σύλληψής των 11 κινητοποιήθηκαν αλληλέγγυοι νομικοί για 
να στηρίξουν αφιλοκερδώς τους κατηγορούμενους. Το ταμείο που στήνουμε θα 
προσπαθήσει να βοηθήσει οικονομικά στο μέγιστο δυνατό βαθµό, κατά τρόπο που να 
ανταποκρίνεται στις ανάγκες του κάθε ατόμου. Σκοπός εἶναι να έχουµε και ἑνα απόθεµα 
χρημάτων ούτως ώστε να µπορέσουµε να βοηθήσουμε σε περίπτωση 
καταδίκης/προστίµων/εφέσεων. Μέχρι στιγµής διοργανώσαµε µε επιτυχία το Ταΐΐοο 
ΕαςΗ Ώαγ, από το οποίο συγκεντρώθηκε ένα σεβαστό ποσὀ. 


Σε συνεννόηση µε τα άτοµα που κατηγορούνται και τις συλλογικότητες που 
εμπλέκονται, κάνουμε µια συνολική αποτίµηση του οικονομικού βάρους που έχουν. 
αναλάβει άτοµα και οµάδες απὀ το 2020 μέχρι σήµερα, σε µια προσπάθεια ανάδειξης, 
τόσο της έντασης της κρατικής καταστολής, όσο και του μεγέθους της καμπάνιας 
αλληλεγγύης που κατάφερε να κινητοποιήσει πολλαπλούς πόρους προς στήριξη των 
κατηγορουμένων. Ο απολογισμός της κρατικής καταστολής και τα σχετικά έξοδα που 
έχουν καλύψει µέχρι στιγµής τα συλλογικά ταμεία έχουν ως εξής: 


Ί. Ὑποθέσεις για συμμετοχή σε πορεία ενάντια στον συνεχιζόµενο εγκλεισμό, 
μεταναστών στο στρατόπεδο συγκέντρωσης Πουρνάρα (Λευκωσία, 31/05/2020). 
Καταδίκες: 
«Τια Ί άτομο: ΕΊ500 (πρόστιμο) «- Ε1336 (άλλα έξοδα υπόθεσης) για παραβίαση του 
διατάγματος που απαγόρευε τις μαζικές συναθροίσεις (ενηµέρωση για τη δίκη: 
ΠΕέρς://Ννν.{αεεβοο(κ.εοπι/ρΠοίοτβδίάΞ4169163404734878κείι-α.260022536162869). 
Πα 3 άτοµα: ΕΊ185 (πρόστιµα και άλλα έξοδα υπόθεσης) για το ίδιο «αδίκημα». 
Σημειώνεται ότι ένα απὀ τα άτοµα επωµίστηκε εκατοντάδες ευρώ σε αεροπορικά 
εισιτήρια για να παρευρίσκεται στις δίκες, ενώ άλλα δύο άτοµα ανέλαβαν τα ίδια να 
πληρώσουν τα δικαστικά τους έξοδά. 
Η υπόθεση για την ίδια πορεία συνεχίζεται: 
«εναντίον ενός ατόµου που κατηγορείται για παραβίαση των διαταγμάτων εονἰά, αλλά 
και για υποτιθέµενη κατοχή επιθετικού οργάνου. Από τα ταμεία έγινε εισφορά Ε100 για 
τα ταξιδιωτικά του ναύλα, καθώς διαμένει στο εξωτερικό. 
: εναντίον ενός ατόµου που κατηγορείται για διοργάνωση της πορείας («διέγερση σε 
διάπραξη ποινικού αδικήματος»). 


2. Υπόθεση για συμμετοχή σε πορεία ενάντια στον συνεχιζόµενο εγκλεισμό μεταναστών 
στο στρατόπεδο συγκέντρωσης Πουρνάρα (Λεμεσός, 13/06/2020) - Ανοικτή υπόθεση 
.. Άτομο κατηγορείται για διοργάνωση της πορείας. 


3. Ὑποθέσεις για κοινοποίηση στα ΜΚΔ επερχόµενης διαμαρτυρίας ενάντια στον 
αυταρχισµό (Λευκωσία, 28/11/2020) - Ανοικτές υποθέσεις 

: Δύο άτοµα κατηγορούνται µόνο και µόνο επειδή κοινοποίησαν στους λογαριασμούς 
τους στο ΕΒ κάλεσμα σε πορεία. Μέχρι στιγµής δόθηκαν Ε700 για τα έξοδα της 
υπόθεσης. 


4. Υποθέσεις πορείας ΩΣ ΔΑΜΕ (Λευκωσία, 13/2/2021) 

: 800 για δικαστικά έξοδα που αφορούσαν την ανάκτηση του κινητού τηλεφώνου ενός, 
συλληφθέντα το οποίο βίαια κατασχέθηκε από την αστυνομία στις 13/2/21 και 
καταχρηστικά κρατήθηκε για περίπου 4 µήνες (µεγάλο µέρος των εξόδων καλύφτηκε 
και από το ίδιο το άτομο) 

» 2000 για ιατρικά έξοδα ατόμου που κτυπήθηκε στο µάτι από τον Αίαντα και έχει 
μόνιμη βλάβη (σημειώνεται ότι το ποσό αυτό είναι µόνο µέρος των συνολικών εξόδων 
που βαραίνουν το άτομο). 


ΣΟΥΜΑ ΚΡΑΤΙΚΗΣ ΚΑΤΑΣΤΟΛΗΣ 2020-2022: 

«22 άτοµα στα δικαστήρια 

«χιλιάδες ευρώ» Ε7621 που πληρώθηκαν απὀ τα συλλογικά ταμεία αλληλεγγύης και 
κάποιες άλλες χιλιάδες που επωµἰστηκαν/θα επωμιστούν προσωπικά αρκετά άτοµα 

: άπειρος χρόνος και ταλαιπωρία, ταξίδια από το εξωτερικό για να παραστούν άτοµα 
σε δίκη 

:αφιλοκερδής νομική υποστήριξη 

: ανοικτές υποθέσεις µε περαιτέρω έξοδα και ταλαιπωρία 

τραυματίες και μόνιμη ζημιά στο µάτι σε ένα άτομο 

Η Συνέλευση για τους 11 του Κολοκάση θα συνεχίσει να στηρίζει όπως µπορεί, τόσο 
τους 11 κατηγορούμενους για τη συµµετοχή τους στην πρώτη πορεία του Ως Δαμέ, όσο 
και τίῶς υπὀλοιπθς συντρόφους/συντρόφισσες που κατηγορούνται άδικα, για τη. 
συμμετοχή τους σε ειρηνικές κινητοποιήσεις. 

Η επόμενη δίκη των 11 εἶναι προγραμματισμένη στις 19 Οκτώβρη. Θα σας κρατάμε 
ενήμερθς για την όποια εξέλιξη, καθώς και για τις επόµενες δράσεις µας. Ευχαριστούμε 
για τη µέχρι στιγμής στήριξη, η οποία ήταν περισσότερο από συγκινητική. 

Συντροφικά, 

Συνέλευση για τους 11 του Κολοκάση, 

αὐσο]νοκο]οκαςί1 Ί ἡκοἰοκαςί11 


τολἠ: 


απὀ τα συλλογικἁ 


ΑΝΤΙΡΑΤΣΙΣΤΙΚΗ ΠΟΡΕΙΑ 


ΑΝΤΙΡΑΤΣΙΣΤΙΚΗ ΠΟΡΕΙΑ. 
Λεμεσός ΙΝ13/6/20 


υπόθεση 
ΠΟΡΕΙΑ ΓΙΑ ΥΓΕΙΑ 8 ΕΛΕΥΘΕΡΙΑ. 
Λευκωσία 8: 


ΩΣ ΔΑΜΕ 
Λευκωσία [8 


:Ί σοβαρός τραυματισμός ἃ μόνιμη βλάβη 


: Ε7621 απὀ τα συλλογικά ταμεία 
2 χιλ Ἰ υπικό κόστος 
κή υποστήριξη: 


(ολογική ταλαιπωρία 


